laion/Wikipedia-Exotic huggingface dataset:
রাজাপুর ইয়াছিন ইনস্টিটিউশন

রাজাপুর ইয়াছিন ইনস্টিউশন প্রতিষ্ঠিত হয় ১৯৪৮ খ্রিস্টাব্দে। এই বিদ্যালয় এর প্রতিষ্ঠাতা জনাব ওয়াহাব আলী বিশ্বাস। এই বিদ্যালয়ের নাম করন করা হয় জনাব ওয়াহাব আলী বিশ্বাস এর বাবা এর নামে। এই বিদ্যালয়টি রাজবাড়ী জেলার, রাজবাড়ী সদর উপজেলা, বসন্তপুর ইউনিয়ন এর রাজাপুর গ্রামে অবস্থিত। এই প্রতিষ্ঠানের অনেক ইতিহাস রয়েছে। এই প্রতিষ্ঠানটি রাজবাড়ী জেলার একটি সুনামধন্য প্রতিষ্ঠান। এই বিদ্যালয়ের বর্তমান সভাপতি জনাব জাহিদুল ইসলাম।
অ্যাস্ট্রোসাইটোমা

অ্যাস্ট্রোসাইটোমা (ইংরেজি: astrocytoma) হচ্ছে মস্তিষ্কের এক প্রকার ক্যান্সার। অ্যাস্ট্রোসাইট নামক তারকা আকৃতির নির্দিষ্ট ধরনের গ্লিয়াল কোষ থেকে গুরুমস্তিষ্কে এই ক্যান্সারের উৎপত্তি। এই ধরনের টিউমার সাধারণত মস্তিষ্ক ও সুষুম্নাকাণ্ডের বাইরে ছড়ায় না এবং অন্যান্য অঙ্গপ্রত্যঙ্গেও কোনো প্রভাব ফেলে না। গ্লিওমার মধ্যে অ্যাস্ট্রোসাইটোমা সবচেয়ে সাধারণ এবং মস্তিষ্কের বেশিরভাগ অংশেই এই টিউমার হতে পারে, এবং কিছু কিছু ক্ষেত্রে সুষুম্নাকাণ্ডেও এটি হতে দেখা দখা যায়। অ্যাস্ট্রোসাইটোমাের মধ্যে দুটি মূল শ্রেণি রয়েছে যেগুলো হচ্ছে: অনুপ্রবেশের সংকীর্ণ অংশগুলো (বেশিরভাগক্ষেত্রে ননইনভেসিভ টিউমার; যার মধ্যে রয়েছে পাইলোসাইটিক অ্যাস্ট্রোসাইটোমা, সাবএপেন্ডিমাল জায়ান্ট সেল অ্যাস্ট্রোসাইটোমা, প্লেওমরফিক যান্থোঅ্যাস্ট্রোসাইটোমা), যা প্রায় ক্ষেত্রেই ডায়াগনস্টিক ইমেজগুলোতে স্পষ্টভাবে প্রকাশ পায়। অনুপ্রবেশের বিচ্ছিন্ন অঞ্চলগুলি (যেমন, উচ্চ-গ্রেডের অ্যাস্ট্রোকাইটোমা, অ্যানাপ্লাস্টিক অ্যাস্ট্রোকাইটোমা, গ্লিওব্লাস্টোমা), যা কেন্দ্রীয় স্নায়ুতন্ত্রের যে কোনও স্থানে উত্থানের ক্ষমতা সহ সেরিব্রাল গোলার্ধের অগ্রাধিকার সহ বিভিন্ন বৈশিষ্ট্য ভাগ করে; এগুলি সাধারণত প্রাপ্তবয়স্কদের মধ্যে ঘটে এবং আরও উন্নত গ্রেডে অগ্রগতির অভ্যন্তরীণ প্রবণতা থাকে। অ্যাস্ট্রাসাইটোমা যে-কোনো বয়সে হতে পারে। নিচের গ্রেডেরগুলো সাধারণত শিশু ও অল্প বয়সীদের মাঝে বেশি দেখা যায়। অপরদিকে উপরের গ্রেডেরগুলোতে মূলত প্রাপ্তবয়স্করাই বেশি আক্রান্ত হয়। মস্তিষ্কের বেইজে অ্যাস্ট্রোসাইটোমা অল্প বয়সীদের মধ্যে সাধারণত অনেক বেশি দেখা যায়, যা গড়ে সকল নিউরোএপিথেলিয়াল টিউমারের প্রায় ৭৫%।[তথ্যসূত্র প্রয়োজন] অ্যাস্ট্রোইটোমা প্রতিরোধে কোনো সুনির্দিষ্ট নির্দেশনা নেই কারণ এই রোগের সঠিক কারণ এখনও জানা যায়নি। Astrocytoma at eMedicine ক্যান্সার নেট: অ্যাস্ট্রোসাইটোমা, শৈশব ইমেজিং অ্যাস্ট্রোসাইটোমা এমআর, সিটি, প্যাথলজি
বেগম শামসুন নাহার আহমেদ

বেগম শামসুন নাহার আহমেদ একজন বাংলাদেশি রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি ১৯৭৯ সালের দ্বিতীয় জাতীয় সংসদে ও পঞ্চম জাতীয় সংসদে বাংলাদেশ জাতীয়তাবাদী দল মনোনীত সংসদ সদস্য হিসেবে দায়িত্ব পালন করেন। "List of 5th Parliament Members"। www.parliament.gov.bd। ১৯ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৯।  "Parliament Election Result of 1991,1996,2001Bangladesh Election Information and Statistics"। ২০০৮-১২-২৮। ২০২০-০৬-২৩ তারিখে মূল থেকে আর্কাইভ করা। সংগ্রহের তারিখ ২০২০-০৬-২৩।
রোগতত্ত্ব, রোগ নিয়ন্ত্রণ ও গবেষণা ইনস্টিটিউট

রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর) হল স্বাস্থ্য মন্ত্রণালয়ের আওতাধীন বাংলাদেশ সরকারের একটি গবেষণা ইনস্টিটিউট যা বাংলাদেশে মহামারী ও সংক্রামক ব্যাধি গবেষণা ও রোগ নিয়ন্ত্রণ বিষয় নিয়ে কাজ করে। ১৯৭৬ সালে একটি বিলের মাধ্যমে রোগতত্ত্ব, রোগ নিয়ন্ত্রণ ও গবেষণা ইনস্টিটিউট প্রতিষ্ঠিত হয়। এই সময় পূর্ব পাকিস্তানের কেন্দ্রীয় ম্যালেরিয়া ইনস্টিটিউটকে এটির সাথে অন্তর্ভুক্ত করা হয়। যেটি ১৯৪৭ সালে ভারত বিভাগের সময় ভারতের কেন্দ্রীয় ম্যালেরিয়া ইনস্টিটিউট থেকে দ্বিখণ্ডিত হয়ে সৃষ্ট হয় ও ১৯৫৪ সালে ঢাকায় কার্যক্রম শুরু করে। শুরুতে ম্যালেরিয়া ইনস্টিটিউটের অতিরিক্ত জমিতে আইইডিসিআরের জন্য ভবন তৈরি করা হয়, পরে তা আইইডিসিআরকে ছেড়ে দিতে হয়। ১৯৮১ সালে আইইডিসিআর-কে নিপসমের সঙ্গে একীভূত করা হয়, তবে ১৯৮৭ সালে বাংলাদেশ সরকার, বিশ্ব স্বাস্থ্য সংস্থা, জাতিসংঘ উন্নয়ন কর্মসূচির যৌথ প্রতিবেদনের ভিত্তিতে আইইডিসিআর ও নিপসমকে আবার আলাদা করা হয়। এটি মহামারী ও সংক্রামক রোগ গবেষণা এবং সরকারের জন্য জনস্বাস্থ্য পরিকল্পনা বিকাশ নিয়ে কাজ করে। একইসঙ্গে দক্ষ কর্মশক্তি তৈরি করা নিয়ে এটি কাজ করে। ঢাকা ও নরসিংদীর বেলাবোতে এর প্রশিক্ষণ কেন্দ্র রয়েছে। আইইডিসিআরের চারটি বিভাগীয় গবেষণাগার রয়েছে, সেগুলি হল: ভাইরাস বিদ্যা মেডিকেল কীটতত্ত্ব অণুজীব বিদ্যা প্রাণী সংক্রামক রোগ আইইডিসিআরে নিন্মলিখিত রোগের নজরদারি ও সাড়াদান ব্যবস্থা চালু আছে: ইনফ্লুয়েঞ্জা নিপাহ ভাইরাস ডেঙ্গু অসংক্রামক ব্যাধি রোটা ভাইরাস ও ইন্টাসাসেপশন অ্যান্টি মাইক্রোবায়াল রেজিস্ট্যান্স কলেরা এনথ্রাক্স লেপ্টোস্পাইরোসিস শ্বাসতন্ত্রের রোগ খাদ্যবাহিত রোগ নতুন উদ্ভূত প্রাণী সংক্রমিত রোগ আকস্মিক মস্তিষ্ক ও মেরুরজ্জু প্রদাহ শিশুদের মাঝে কীটনাশকজনিত বিষক্রিয়া কোভিড-১৯ "আইইডিসিআর'র নতুন পরিচালক অধ্যাপক ডা. তাহমিনা"। মানবজমিন। ১৯ আগস্ট ২০২০। সংগ্রহের তারিখ ১৯ আগস্ট ২০২০।  "About Us"। www.iedcr.gov.bd। ৩১ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৯।  মুশতাক হোসেন (২৫ জানুয়ারি ২০২০)। "রোগতত্ত্ব গবেষণায় আইইডিসিআর"। দেশ রূপান্তর। সংগ্রহের তারিখ ১৫ মার্চ ২০২০।
পাবনা গ্যাসক্ষেত্র

পাবনা গ্যাসক্ষেত্র বাংলাদেশের পাবনা জেলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান। পাবনা গ্যাসক্ষেত্রের অবস্থান রাজশাহী বিভাগের পাবনা জেলার সাঁথিয়া উপজেলার মোবারকপুরে। বাংলাদেশের প্রাকৃতিক গ্যাসক্ষেত্রের তালিকা। "পাবনায় দেশের ২৭তম গ্যাসক্ষেত্র আবিষ্কার"। দৈনিক প্রথম আলো - অনলাইন ভার্সন। ২ ফেব্রুয়ারি ২০১৭। সংগ্রহের তারিখ ৬ আগস্ট ২০১৯।  "Drilling History"। বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড। ২২ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৯।  "২৮ তম গ্যাসক্ষেত্রের সন্ধান পাওয়া গেল পাবনায়"। নিউজ নাইন২৪ডটকম - অনলাইন ভার্সন। ২ ফেব্রুয়ারি ২০১৭। সংগ্রহের তারিখ ৬ আগস্ট ২০১৯।
যৌন হয়রানি

যৌন হয়রানি বিভিন্ন সামাজিক অংশে হতে পারে যেমন কর্মক্ষেত্রে, বাড়িতে, স্কুলে ও গীর্জাতে। যৌন হয়রানকারি অথবা ভুক্তভোগী যে কোনও লিঙ্গ হতে পারে। যৌন হয়রানি হলো এক ধরনের লিঙ্গ বৈষম্য এবং ফেডারেল, স্টেট, এবং (যেখানে প্রযোজ্য) স্থানীয় আইনের অধীনে বেআইনি।যৌন হয়রানির মধ্যে লিঙ্গ, যৌন অভিযোজন, স্ব-সনাক্তকৃত বা অনুভূত লিঙ্গ, লিঙ্গ অভিব্যক্তি, লিঙ্গ পরিচয় এবং লিঙ্গান্তরিত অবস্থার ভিত্তিতে হওয়া হয়রানি অন্তর্ভুক্ত। যৌন হয়রানির মধ্যে অনভিপ্রেত আচরণ অন্তর্ভুক্ত যেটি যৌন প্রকৃতির বা লিঙ্গের কারণে কোনো ব্যক্তিকে উদ্দিষ্ট করে হয়ে থাকে, যখন: 1.    কোনো ব্যক্তির কর্মদক্ষতায় অযৌক্তিকভাবে বাধাগ্রস্থ করার বা একটি ভীতিকর, শত্রুতাপূর্ণ বা আপত্তিকর কর্মপরিবেশ সৃষ্টি করার জন্য এমন আচরণের উদ্দেশ্য বা প্রভাব রয়েছে, এমনকি রিপোর্ট করা ব্যক্তি যৌন হয়রানির টার্গেট না হয়ে থাকলেও; 2.    এমন আচরণ প্রত্যক্ষ বা পরোক্ষভাবে কর্মসংস্থানের একটি শর্ত তৈরি করে; বা 3.    এমন আচরণে নতি স্বীকার বা প্রত্যাখ্যানকে কর্মসংস্থানের সিদ্ধান্ত নেয়ার ভিত্তি হিসেবে ব্যবহার করা হয় যা কোনো ব্যক্তির কর্মসংস্থানকে প্রভাবিত করে। কর্মক্ষেত্রে হয়রানি অন্যান্য বিষয়ের উপরেও নির্ভর করতে পারে এবং এটি শুধুমাত্র কর্মক্ষেত্রে লিঙ্গ সম্পর্কিত বা অসঙ্গত যৌন আচরণই নয়। ·সংরক্ষিত চারিত্রিক বৈশিষ্ট্যের উপরে ভিত্তি করে যেকোনো হয়রানি বা বৈষম্য কর্মক্ষেত্রে নিষিদ্ধ এবং তা সংঘঠনকারীর বিরুদ্ধে শাস্তিমূলক ব্যবস্থা গ্রহণের দিকে যেতে পারে। সুরক্ষিত চারিত্রিক বৈশিষ্ট্যের মধ্যে বয়স, জাতি, ধর্ম, বর্ণ, জাতীগত উৎপত্তি, যৌন অভিযোজন, সামরিক অবস্থা, যৌনতা, বিকলাঙ্গতা, বৈবাহিক অবস্থা, পারিবারিক সহিংসতার শিকার হওয়ার অবস্থা, লৈঙ্গিক পরিচয় এবং অপরাধমূলক ইতিহাস অন্তর্ভুক্ত। এই প্রশিক্ষণে উপস্থাপিত বেশিরভাগ তথ্য সকল ধরনের কর্মক্ষেত্র হয়রানির জন্য প্রযোজ্য। যদিও আইনজীবী কর্মী ক্যাথারিন ম্যাককিননকে মাঝে মাঝে মার্কিন যুক্তরাষ্ট্রের যৌন হয়রানির আশেপাশের আইন তৈরির জন্য কৃতিত্ব দেওয়া হয়
সাহিত্য অকাদেমি

সাহিত্য অকাদেমি ভারতের রাষ্ট্রভাষাগুলিতে রচিত সাহিত্যের উন্নতি ও সমন্বয়ের লক্ষ্যে ভারত সরকার কর্তৃক স্থাপিত একটি প্রতিষ্ঠান। ১৯৫৪ সালের ১২ মার্চ রাজধানী নয়াদিল্লিতে এই সংস্থাটি স্থাপিত হয়। ১৯৫৬ সালের ৭ জানুয়ারি সোসাইটি রেজিস্ট্রেশন অ্যাক্ট, ১৮৬০ অনুসারে এটি একটি নিবন্ধিত সোসাইটিতে পরিণত হয়। বর্তমানে ভারতের সকল রাজ্যে এই সংস্থার শাখা স্থাপিত হয়েছে। সাহিত্য অকাদেমির অনুমোদিত ভাষাগুলি হল - অসমীয়া, বাংলা, দোরগি, ইংরেজি, গুজরাতি, হিন্দি, কন্নড়, কাশ্মিরি, কোঙ্কণি, মৈথিলি, মলায়লাম, মইথেই, মরাঠি, নেপালি, ওড়িয়া, পাঞ্জাবি, রাজস্থানী, সংস্কৃত, সিন্ধি, তামিল, তেলুগু ও উর্দু। প্রতিষ্ঠার সময় এর প্রথম সচিব হন কৃষ্ণ কৃপালনী। বিশিষ্ট বাঙালি সাহিত্যিক সুনীল গঙ্গোপাধ্যায় সাহিত্য অকাদেমির সভাপতিপদে আসীন ছিলেন। এস এস নুর এই সংস্থার সহ-সভাপতি এবং প্রসিদ্ধ কন্নড় সাহিত্যিক অগ্রহর কৃষ্ণমূর্তি এর সচিব। সাহিত্য অকাদেমির মুখ্য উদ্দেশ্য হল ভারতের বহুভাষিক সমাজব্যবস্থার মধ্যে সমন্বয় সাধন, ভারতীয় সাহিত্যের উন্নতিসাধন, উচ্চ সাহিত্যমান স্থাপন এবং ভারতের রাষ্ট্রভাষাগুলিতে রচিত সাহিত্যের পৃষ্ঠপোষকতার মাধ্যমে জাতীয় সংহতিকে সুসংবদ্ধ করা। সাহিত্য অকাদেমি প্রতিটি ভারতীয় ভাষায় পত্রিকা, মনোগ্রাম, বিভিন্ন শ্রেণির রচনা, সাহিত্যসংগ্রহ, বিশ্বকোষ, অভিধান, গ্রন্থপঞ্জি ও সাহিত্যের ইতিহাস প্রকাশ করে। ভারতের বিভিন্ন ভাষার মধ্যে অনুবাদ কর্ম এই সংস্থার দায়িত্বেই মূলত হয়ে থাকে। এছাড়াও বিভিন্ন ভাষা থেকে ভারতীয় ভাষাগুলিতে বিভিন্ন গ্রন্থের অনুবাদ করে থাকে অকাদেমি। এছাড়াও প্রতিবছর ₹৫০,০০০ (ভারতীয় টাকা) মূল্যের সাহিত্য অকাদেমি পুরস্কার প্রদান করে। ১৯৬১ সালে রবীন্দ্রনাথ ঠাকুরের জন্মশতবর্ষে নির্মিত নয়াদিল্লির রবীন্দ্র ভবনে সাহিত্য অকাদেমি স্থানান্তরিত হয়। প্রসিদ্ধ স্থপতি হাবিব রহমান নির্মিত এই ভবন অন্যান্য জাতীয় আকাদেমি যথা সঙ্গীত নাটক অকাদেমি ও ললিত কলা অকাদেমির সঙ্গে বর্তমানে এই সংস্থারও ঠিকানা। সাহিত্য অকাদেমির সর্বোচ্চ শাসন কর্তৃত্ব অর্পিত থাকে একটি ৯৭ সদস্যবিশিষ্ট জেনারেল কাউন্সিল এবং ২৫ সদস্যবিশিষ্ট একজিকিউটিভ বোর্ডের হাতে। এই দুই সভাই অকাদেমির নীতিনির্দেশিকা প্রণয়ন করে থাকেন। জেনারেল কাউন্সিলের মেয়াদ পাঁচ বছরের। এই সভা সভাপতি বা প্রেসিডেন্ট, সহ-সভাপতি বা ভাইস-প্রেসিডেন্ট এবং রাষ্ট্রভাষাগুলির প্রতিনিধিত্বকারী একজিকিউটিভ বোর্ড সদস্যদের এবং সাহিত্য অকাদেমির ফিনান্স কমিটিতে প্রতিনিধিত্বকারী একজন জেনারেল কাউন্সিল সদস্যকে নির্বাচিত করে। সচিব অকাদেমির প্রধান প্রশাসনিক আধিকারিক। এছাড়াও সাহিত্য অকাদেমিতে প্রতিটি রাষ্ট্রভাষার জন্য একটি উপদেষ্টা বোর্ড থাকে। এই বোর্ড সংশ্লিষ্ট ভাষার প্রথিতযশা সাহিত্যব্যক্তিত্বদের নিয়ে গঠিত হয়। এঁরা সংশ্লিষ্ট ভাষার উন্নতিসাধনে বিভিন্ন কর্মসূচির প্রস্তাবনা রাখেন। একজিকিউটিভ বোর্ড এই উপদেষ্টা বোর্ডকে নিয়োগ করেন। সাহিত্য অকাদেমীর ওয়েবসাইট (ইংরেজিতে) সাহিত্য অকাদেমী ফেলোশিপ সাহিত্য অকাদেমী পুরস্কার দে স সাহিত্য অকাদেমি পুরস্কার প্রাপক অসমীয়া • বাংলা • বোড়ো • ডোগরি • ইংরেজি • গুজরাটি • হিন্দি • কন্নড় • কাশ্মীরি • কোঙ্কনি • মৈথিলি • মালয়ালম • মৈতেই • মরাঠি • নেপালি • ওড়িয়া • পাঞ্জাবি • রাজস্থানি • সংস্কৃত • সাঁওতালি • সিন্ধি • তামিল • তেলুগু • উর্দু •
সাহিত্য অকাদেমি পুরস্কার

সাহিত্য অকাদেমি পুরস্কার ভারতের একটি সাহিত্য সম্মাননা। ভারতে জাতীয় সারস্বত প্রতিষ্ঠান সাহিত্য অকাদেমী কর্তৃক ১৯৫৪ সাল থেকে ভারতের রাষ্ট্রভাষাগুলিতে রচিত অসামান্য সাহিত্যকীর্তিগুলির স্বীকৃতিস্বরূপ এই পুরস্কার প্রদত্ত হয়ে আসছে। এই পুরস্কারের অর্থমূল্য ভারতীয় মুদ্রায় ৫০,০০০ টাকা। ২০০৯ সালে ভারত সরকার পুরস্কারের মূল্যমান ১,০০,০০০ (এক লক্ষ) টাকায় উন্নীত করার ঘোষণা করেছে। সাহিত্য একাডেমি ফেলোশিপের পর এটি ভারত সরকার প্রদত্ত দ্বিতীয় সর্বোচ্চ সাহিত্য সম্মাননা। সাহিত্য অকাদেমী পুরস্কারের অর্থমূল্য এককালীন ৫০,০০০ ভারতীয় টাকা। পুরস্কারের সঙ্গে দেওয়া হয় একটি মানপত্র। প্রকৃতপক্ষে সাহিত্য অকাদেমী মোট ২৪টি সাহিত্য অকাদেমী পুরস্কার দিয়ে থাকে। এই পুরস্কারগুলি প্রদত্ত হয় ভারতের প্রত্যেকটি রাষ্ট্রভাষায় রচিত অসামান্য সাহিত্যকীর্তিগুলির সম্মাননারূপে। এক বছরের আলোচনা, পর্যালোচনা ও নির্বাচনের পর এই পুরস্কার ঘোষিত হয়। যেই ভাষা গুলি ভারতীয় সংবিধান দ্বারা অনুমোদিত সেই সব ভাষায় সাহিত্য অকাদেমী পুরস্কার প্রদত্ত হয় এবং সেগুলি হল - অসমীয়া, বাংলা, ডোগরি, ইংরেজি, গুজরাতি, হিন্দি, কন্নড়, কাশ্মিরি, কোঙ্কনী, মৈথিলি, মলায়লাম, মইথেই, মরাঠি, নেপালি, ওড়িয়া, পঞ্জাবি, রাজস্থানী, সংস্কৃত, সিন্ধি, তামিল, তেলুগু ও উর্দু। এই পুরস্কারগুলি ভারতীয় সাহিত্য-মণীষার স্বীকৃতি এবং ভারতীয় সাহিত্যের পৃষ্ঠপোষক। ভারতীয় সাহিত্যের নতুন নতুন ধারা ও আন্দোলনকেও এই পুরস্কারগুলি স্বীকৃতি জানায়। এগুলি সমকালীন সাহিত্যরুচির প্রতিফলক এবং এগুলি ভারতীয় বোধের জন্মদাতা। সাহিত্য অকাদেমী কর্তৃক প্রদত্ত সর্বোচ্চ সম্মান। অকাদেমী নিয়মতান্ত্রিকভাবে ফেলো ও সাম্মানিক ফেলো নির্বাচন করে থাকেন। ভারতের অন্যতম শ্রেষ্ঠ সাহিত্যিক আনন্দ কুমারস্বামীর নামে এই ফেলোশিপ নামাঙ্কিত। ১৯৯৬ সাল থেকে এটি দেওয়া হচ্ছে। ৩ থেকে ১২ মাসের মেয়াদে কোনও এশীয় গবেষক ভারতীয় সাহিত্যের উপর কোনও প্রকল্পে যুক্ত থাকলে তাকে এই ফেলোশিপ দেওয়া হয়। ২০০৫ সাল থেকে প্রসিদ্ধ হিন্দি সাহিত্যিক প্রেমচন্দের নামাঙ্কিত এই ফেলোশিপ দেওয়া হয়। সার্ক-ভুক্ত দেশগুলির সংস্কৃতি ক্ষেত্রের গণ্যমান্য ব্যক্তিত্বদের এই পুরস্কার দেওয়া হয়ে থাকে। সাহিত্য অকাদেমী কর্তৃক অনুমোদিত নয় এমন ভারতীয় ভাষায় সাহিত্যস্রষ্টাদের এবং প্রাচীন ও মধ্যযুগীয় সাহিত্যে অবদানের জন্য এই পুরস্কার দেওয়া হয়। এর অর্থমূল্য নগদ ৫০,০০০ ভারতীয় টাকা এবং সঙ্গে প্রদত্ত হয় একটি মানপত্র। ১৯৮৯ সাল থেকে অষ্টম তফসিলভুক্ত ভাষাসমূহ এবং ইংরেজি ও রাজস্থানিতে অনুবাদের জন্য এই পুরস্কারগুলি দেওয়া হচ্ছে। এগুলির অর্থমূল্য নগদ ২০,০০০ ভারতীয় টাকা এবং সঙ্গে প্রদত্ত হয় একটি মানপত্র। ২০১১ সাল থেকে অষ্টম তফসিলভুক্ত ভাষাসমূহ এবং ইংরেজি ও রাজস্থানিতে সৃষ্টিশীল সাহিত্যের জন্য ৩৫ অনূর্ধ্ব তরুণ সাহিত্যিকদের এই পুরস্কারগুলি দেওয়া হচ্ছে। এগুলির অর্থমূল্য নগদ ৫০,০০০ ভারতীয় টাকা এবং সঙ্গে প্রদত্ত হয় একটি তাম্রফলক। "সাহিত্য অকাদেমি পুরস্কার"। ২৩ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১১।  "দ্য হিন্দু'র ২০০৯-এর পুরস্কার প্রতিবেদন"। ২৭ ডিসেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১১।  সাহিত্য অকাদেমী ফেলোশিপ দে স সাহিত্য অকাদেমি পুরস্কার প্রাপক অসমীয়া • বাংলা • বোড়ো • ডোগরি • ইংরেজি • গুজরাটি • হিন্দি • কন্নড় • কাশ্মীরি • কোঙ্কনি • মৈথিলি • মালয়ালম • মৈতেই • মরাঠি • নেপালি • ওড়িয়া • পাঞ্জাবি • রাজস্থানি • সংস্কৃত • সাঁওতালি • সিন্ধি • তামিল • তেলুগু • উর্দু •
বহলা গণহত্যা

বহলা গণহত্যা ১৯৭১ সালের ১৩ ডিসেম্বর সংগঠিত একটি গণহত্যা। ১৯৭১ সালের ডিসেম্বর মাসে সংঘবদ্ধ মুক্তিবাহিনীর প্রতিরোধের মুখে পাক সেনাবাহিনী পিছু হটতে থাকে। ১৩ ডিসেম্বর বিরল উপজেলার ভান্ডারা কিংবা রাণীপুকুর ইউপি থেকে পাক সেনাবাহিনী পিছু হটে দিনাজপুর শহরের দিকে আসতে থাকে। সন্ধ্যার আগ মুহূর্তে কাঞ্চন জংশন এবং রেলসেতু সংলগ্ন বিজোড়া ইউপির বহলা গ্রামের দক্ষিণ প্রান্তে গ্রামবাসীর কাছে মুক্তিবাহিনীর সংবাদ জানতে চায় পাক সেনাবাহিনী। বিরল উপজেলার বহলা গ্রামটি ছিলো মুক্তিবাহিনীর একটি ঘাঁটি। যেখান থেকে মুক্তিবাহিনীর সদস্যরা বিভিন্ন স্থানে অপারেশন চালাতেন। কিন্তু গ্রামবাসীদের কেউ মুখ খুললেন না। এরপর পাক বাহিনী প্রস্তাব দেয় যে ওই গ্রামে তারা ক্যাম্প স্থাপন করবে। পাক সেনাবাহিনীর ওই প্রস্তাবেও গ্রামের মানুষ আপত্তি জানান। ফলে প্রথমে তাদের গ্রাম ছাড়ার নির্দেশ দেয়া হয়। গ্রামবাসীরা সেই নির্দেশ অমান্য করলে পাক সেনাবাহিনী গোটা গ্রামের পুরুষদের সারিবদ্ধভাবে দাঁড়াতে বলে। এ সময় মাগরিবের আজান পড়ে। গ্রামবাসীরা নামাজ আদায় করতে চাইলেন কিন্তু পাক সেনাবাহিনী তাদের নামাজ আদায় করতে না দিয়ে ব্রাশ ফায়ারিং করে। এতে ৪৪ জন প্রাণ হারায়। সেদিন বহলা গ্রামে প্রাণে বেছে যান একমাত্র আব্দুল গণি ও আনিসুর রহমান। আব্দুল গণি ও আনিসুর রহমান জানান, গ্রামে পুরুষ সদস্য জীবিত না থাকায় ৩ দিন ওই ৪৪ জনের লাশ ঘটনাস্থলেই পড়ে ছিল। ১৬ ডিসেম্বর বিজয় দিবসের বিকেলে পার্শ্ববর্তী গ্রামের লোকজন এসে পঁচন ধরা লাশ বহলা গ্রামের গণকবরের স্থানটিতে কয়েকটি গর্ত করে একসঙ্গে কবর দেন। স্থানীয় সংসদ সদস্য ও বাংলাদেশ আওয়ামী লীগের কেন্দ্রীয় সাংগঠনিক সম্পাদক ও বর্তমানে বাংলাদেশ সরকারের নৌপরিবহন প্রতিমন্ত্রী জনাব খালিদ মাহমুদ চৌধুরীর ঐকান্তিক প্রচেষ্টায় ২০১২ সালে শহীদদের স্মৃতি রক্ষার্থে গণকবরের পাশে একটি স্মৃতিস্তম্ভ নির্মাণ করা হয়। বুরুঙ্গা গণহত্যা গালিমপুর গণহত্যা মাকালকান্দি গণহত্যা কৃষ্ণপুর গণহত্যা আদিত্যপুর গণহত্যা নড়িয়া গণহত্যা তেরশ্রী গণহত্যা গোলাহাট গণহত্যা আন্তর্জাতিক গণহত্যা স্মরণ ও প্রতিরোধ দিবস ১৯৭১ বাংলাদেশী বুদ্ধিজীবী হত্যাকাণ্ড "বহলা ট্রাজেডি আজও কাঁদায় দিনাজপুরবাসীকে"। বাংলাদেশ প্রতিদিন। ১৩ ডিসেম্বর ২০১৬।  "১৩ ডিসেম্বর বহলা ট্র্যাজেডি দিবস"। jagonews24.com।  "স্বীকৃতিহীন ৪৪ শহীদ পরিবারের মানবেতর জীবনযাপন"। banglanews24.com। ৭ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৯।  "বহলা ট্রাজেডি দিবস আজ"। archive1.ittefaq.com.bd। [স্থায়ীভাবে অকার্যকর সংযোগ] "১৩ ডিসেম্বর বিরল উপজেলার বহলা ট্রাজেডি দিবস | দিনাজপুর নিউজ"। dinajpurnews.com। ৩১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৯।
মুনিম শাহরিয়ার

মুনিম শাহরিয়ার (জন্ম: ২২ মে ১৯৯৮) একজন বাংলাদেশী ক্রিকেটার। ২৯ এপ্রিল ২০১৭ সালে ২০১৬-২০১৭ ঢাকা প্রিমিয়ার ডিভিশন ক্রিকেট লিগে গাজী গ্রুপ ক্রিকেটার্স ক্লাবের হয়ে লিস্ট এ ক্রিকেটে অভিষেক হয় তার। ২৫ ফেব্রুয়ারি ২০১৯ সালে ঢাকা আবাহনী ক্রিকেট দলের হয়ে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে টুয়েন্টি২০ ক্রিকেটে অভিষেক তার। ভিক্টোরিয়া স্পোর্টিং ক্লাব অগ্রণী ব্যাংক ক্রিকেট ক্লাব মোহামেডান স্পোর্টিং ক্লাব ক্রিকেট দল "Hossain Ali"। ESPN Cricinfo। সংগ্রহের তারিখ ২৯ এপ্রিল ২০১৭।  "Dhaka Premier Division Cricket League, Abahani Limited v Gazi Group Cricketers at Savar (3), Apr 29, 2017"। ESPN Cricinfo। সংগ্রহের তারিখ ২৯ এপ্রিল ২০১৭।  "2nd match, Group A (D/N), Dhaka Premier Division Twenty20 Cricket League at Dhaka, Feb 25 2019"। ESPN Cricinfo। সংগ্রহের তারিখ ২৫ ফেব্রুয়ারি ২০১৯।  ইএসপিএনক্রিকইনফোতে মুনিম শাহরিয়ার (ইংরেজি)
ওরু তাই মাক্কাল

ওরু তাই মাক্কাল (তামিল: ஒரு தாய் மக்கள், বাংলা: একটি মার সন্তানেরা) হচ্ছে ১৯৭১ সালে মুক্তিপ্রাপ্ত একটি তামিল ভাষার চলচ্চিত্র। রোমান্টিক হাস্যরসাত্মক-নাট্য ঘরানার এই চলচ্চিত্রটির পরিচালক ছিলেন পি নীলাকান্ত, অভিনয়ে ছিলেন এমজিআর, জয়ললিতা জয়রাম এবং আর মুথুরমণ। এই চলচ্চিত্রটি ১৯৬৪ এর হিন্দি চলচ্চিত্র আয়ে মিলন কি বেলা এর পুনঃনির্মাণ ছিলো। এম এস বিশ্বনাথ চলচ্চিত্রটির সঙ্গীত পরিচালক ছিলেন। Guy, Randor (১২ মার্চ ২০১৬)। "Oru Thai Makkal (1971)"। The Hindu। সংগ্রহের তারিখ ২০১৯-০৩-০৩।  Film News Anandan (২৩ অক্টোবর ২০০৪)। சாதனைகள் படைத்த தமிழ்த் திரைப்பட வரலாறு – புரட்சி நடிகர் நடித்த திரைப்படங்கள் [History of Landmark Tamil Films – MGR Filmography] (Tamil ভাষায়)। Chennai: Sivakami Publishers। ৩ জুন ২০১৭ তারিখে মূল থেকে আর্কাইভ করা। সংগ্রহের তারিখ ৩ জুন ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "Oru thaai makkal songs"। সংগ্রহের তারিখ ২১ ফেব্রুয়ারি ২০১২।  ইন্টারনেট মুভি ডেটাবেজে ওরু তাই মাক্কাল (ইংরেজি)
এলবো গ্রিজ

উইকিঅভিধানে এলবো গ্রিজ শব্দটি খুঁজুন। এলবো গ্রিজ ইংরেজি ভাষায় ব্যবহৃত বাগধারা (ইংরেজি: Elbow grease) আভিধানিক অর্থ যা একপ্রকার বাচ্যালঙ্কার বা ভাষালঙ্কার। এর দ্বারা কোনো যন্ত্রের সাহায্য ছাড়া কায়িক শ্রম বুঝানো হয়। ইংরেজিতে এর পারিভাষিক রূপটি বিভিন্ন জনপ্রিয় মাধ্যমে রসিকতা করার সময় ব্যবহৃত হয়। এটি কখনও-কখনও স্নাইপ হান্টের (একপ্রকার বাস্তবিক কৌতুক) রূপে ব্যখ্যা করা হয়, একটি তামাশা বা প্রাঙ্ক যেখানে কোনো শিক্ষানবিশ বা নিয়োগকারীকে তার তত্ত্বাবধায়ক কর্তৃক "কঠোর শ্রম" আহরণের জন্য প্রেরণ করা হয়। এটি রেড ভার্সেস ব্লু ওয়েব ধারাবাহিকে ব্যবহার করা হয়েছিল, যেখানে দুইজন রেড সেনাকে তাদের নতুন নিয়োগপ্রাপ্ত স্টোর থেকে "এলবো গ্রিজ এবং হেডলাইট ফ্লুয়েড" আনতে বলা হয়। "elbow grease"। মেরিয়াম-ওয়েবস্টার (ইংরেজি ভাষায়)। যুক্তরাষ্ট্র: এনসাইক্লোপিডিয়া ব্রিটানিকা। ১ অক্টোবর ২০১৯। সংগ্রহের তারিখ ১০ অক্টোবর ২০১৯।
মোহাম্মদ সাদ্দাম

মোহাম্মদ সাদ্দাম বা মোহাম্মদ নূর আলম সাদ্দাম হোসেন (জন্ম: ৩ অক্টোবর ১৯৯৫) একজন বাংলাদেশী ক্রিকেটার। ২৩ ডিসেম্বর ২০১৬ সালে তিনি রংপুর বিভাগের হয়ে ২০১৫–২০১৭ জাতীয় ক্রিকেট লিগে প্রথম-শ্রেণীর ক্রিকেটে আত্মপ্রকাশ করেছিলেন। ভিক্টোরিয়া স্পোর্টিং ক্লাব অগ্রণী ব্যাংক ক্রিকেট ক্লাব মোহামেডান স্পোর্টিং ক্লাব ক্রিকেট দল "Mohammad Saddam"। ESPN Cricinfo। সংগ্রহের তারিখ ২৩ ডিসেম্বর ২০১৬।  "National Cricket League, Tier 2: Rangpur Division v Chittagong Division at Sylhet, Dec 20-23, 2016"। ESPN Cricinfo। সংগ্রহের তারিখ ২৩ ডিসেম্বর ২০১৬।  "Abahani smash 393, the highest total in Bangladesh List A cricket"। ESPNCricnfo। ৩০ মার্চ ২০১৮।  ইএসপিএনক্রিকইনফোতে মোহাম্মদ সাদ্দাম (ইংরেজি)
দেওয়ান সাব্বির

দেওয়ান সাব্বির (জন্ম: ৩ অক্টোবর ১৯৯২) একজন বাংলাদেশী প্রথম শ্রেণির ক্রিকেটার। যিনি ঢাকা বিভাগের হয়ে খেলেন। ভিক্টোরিয়া স্পোর্টিং ক্লাব অগ্রণী ব্যাংক ক্রিকেট ক্লাব মোহামেডান স্পোর্টিং ক্লাব ক্রিকেট দল "Dewan Sabbir"। ESPN Cricinfo। সংগ্রহের তারিখ ২৫ সেপ্টেম্বর ২০১৬।  উইকিমিডিয়া কমন্সে দেওয়ান সাব্বির সংক্রান্ত মিডিয়া রয়েছে। ইএসপিএনক্রিকইনফোতে দেওয়ান সাব্বির (ইংরেজি)
বিদ্যুৎ কুমার রায়

বিদ্যুৎ কুমার রায় একজন বাংলাদেশী ভারোত্তোলক। তিনি ২০০৫ সালে জাতীয় ক্রীড়া পুরস্কার পান। ২০১৮ কমনওয়েলথ গেমসে বাংলাদেশ ভারোত্তোলক দলের প্রশিক্ষক ছিলেন। তার ২৭ বছরের খেলোয়াড়ী জীবনে তিনি ২০১২ কমনওয়েলথ ওয়েটলিফটিং চ্যাম্পিয়নশিপ এবং দক্ষিণ এশিয়ান ওয়েটলিফটিং চ্যাম্পিয়নশিপে রৌপ্য পদক লাভ করেন। ১৯৯৫, ১৯৯৯ এবং ২০০৪ দক্ষিণ এশীয় গেমসে ব্রোঞ্জ পদক লাভ করেন। "Bidyut to call time"। The Daily Star (ইংরেজি ভাষায়)। ২০১৪-১২-০৯। সংগ্রহের তারিখ ২০১৮-০৯-১২।  "Munna named as National Sports Award winner"। The Daily Star। ২০০৫-১২-১৬। ২০১৮-০৯-০৭ তারিখে মূল থেকে আর্কাইভ করা। সংগ্রহের তারিখ ২০১৮-০৯-১২।  "Lifters watch neighbours in awe"। New Age | The Outspoken Daily (ইংরেজি ভাষায়)। সংগ্রহের তারিখ ২০১৮-০৯-১২।  "Bidyut ends on a high"। The Daily Star (ইংরেজি ভাষায়)। ২০১৪-১২-১২। সংগ্রহের তারিখ ২০১৮-০৯-১২।
জুলফিকার মাহমুদ মিন্টু

জুলফিকার মাহমুদ মিন্টু (জন্ম: ৯ ডিসেম্বর ১৯৭৭; জুলফিকার মাহমুদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। জুলফিকার তার খেলোয়াড়ি জীবনের অধিকাংশ সময় ঢাকা আবাহনীর হয়ে একজন আক্রমণভাগের খেলোয়াড় হিসেবে খেলেছেন। তিনি বর্তমানে বাংলাদেশের শীর্ষ স্তরের ফুটবল লিগ বাংলাদেশ ফুটবল প্রিমিয়ার লিগের ক্লাব শেখ রাসেলের প্রধান কোচের দায়িত্ব পালন করছেন। ১৯৯০–৯১ মৌসুমে, বাংলাদেশী ক্লাব সাধারণ বিমার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৩ মৌসুম অতিবাহিত করেছিলেন। অতঃপর ১৯৯৩–৯৪ মৌসুমে তিনি ঢাকা আবাহনীতে যোগদান করেছিলেন। ঢাকা আবাহনীতে ৩ মৌসুম অতিবাহিত করার পর ব্রাদার্স ইউনিয়নের সাথে চুক্তি স্বাক্ষর করেছিলেন। পরবর্তীকালে, তিনি ঢাকা আবাহনী এবং মুক্তিযোদ্ধা সংসদের হয়ে খেলেছিলেন। ২০০১–০২ মৌসুমে, তিনি মুক্তিযোদ্ধা সংসদ হতে বাড্ডা জাগরণী সংসদে যোগদান করেছিলেন; বাড্ডা জাগরণী সংসদের হয়ে ৫ মৌসুম খেলার পর তিনি অবসর গ্রহণ করেছিলেন। ১৯৯২ সালে, জুলফিকার বাংলাদেশ অনূর্ধ্ব-১৭ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বাংলাদেশের বয়সভিত্তিক দলের হয়ে খেলার পর, তিনি ১৯৯৮ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন। খেলোয়াড়ি জীবনের ইতি টানার পর বেশ কয়েকটি দলের হয়ে সহকারী ম্যানেজারের দায়িত্ব পালন করার পর ২০১৬ সালে, জুলফিকার বাংলাদেশী ফুটবল ক্লাব চট্টগ্রাম আবাহনীর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। চট্টগ্রাম আবাহনীর হয়ে ৩ মৌসুম ম্যানেজারের দায়িত্ব পালন করেছেন। ২০২০–২১ মৌসুমে, তিনি সাইফের ম্যানেজারের দায়িত্ব গ্রহণ করেছেন, যেখানে তিনি প্রায় ২ মাস দলটির অন্তর্বর্তীকালীন ম্যানেজারের দায়িত্ব পালন করেছেন। জুলফিকার মাহমুদ মিন্টু ১৯৭৭ সালের ৯ই ডিসেম্বর তারিখে বাংলাদেশের নোয়াখালীতে জন্মগ্রহণ করেছেন এবং সেখানেই তার শৈশব অতিবাহিত করেছেন। জুলফিকার বাংলাদেশ অনূর্ধ্ব-১৭ এবং বাংলাদেশ অনূর্ধ্ব-২০ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। অতঃপর ১৯৯৮ সালে জুলফিকার আন্তর্জাতিক ফুটবলে বাংলাদেশের হয়ে অভিষেক করেছিলেন। ২০০১ সালের ১৭ই ফেব্রুয়ারি তারিখে জুলফিকার ২৩ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সৌদি আরবের দাম্মামের প্রিন্স মোহাম্মদ বিন ফাহদ স্টেডিয়ামে অনুষ্ঠিত উক্ত ম্যাচে বাংলাদেশ ৬–০ গোলের ব্যবধানে পরাজিত হয়েছিল, ম্যাচটিতে তিনি ৫৭ মিনিট খেলেছিলেন। "Saudi Arabia v Bangladesh, 17 February 2001"। 11v11 (ইংরেজি ভাষায়)। ১৭ ফেব্রুয়ারি ২০০১। সংগ্রহের তারিখ ২৯ মার্চ ২০২১।  "Saudi Arabia vs. Bangladesh 6 - 0"। সকারওয়ে (ইংরেজি ভাষায়)। ১৭ ফেব্রুয়ারি ২০০১। সংগ্রহের তারিখ ২৯ মার্চ ২০২১।  সকারওয়েতে জুলফিকার মাহমুদ মিন্টু (ইংরেজি) ন্যাশনাল-ফুটবল-টিমস.কমে জুলফিকার মাহমুদ মিন্টু (ইংরেজি)
আলী আহমেদ (ক্রিকেটার)

আলী আহমেদ (জন্ম: ১৩ ডিসেম্বর ১৯৯৪) একজন ডাচ ক্রিকেটার। তিনি নেদারল্যান্ডসের হয়ে নামিবিয়া জাতীয় ক্রিকেট দলের বিপক্ষে ২৯ নভেম্বর ২০১৭ আইসিসি ইন্টারকন্টিনেন্টাল কাপে প্রথম-শ্রেণীর ক্রিকেটে আত্মপ্রকাশ করেছিলেন। "Ali Ahmed"। ESPN Cricinfo। সংগ্রহের তারিখ ২৯ নভেম্বর ২০১৭।  "ICC Intercontinental Cup at Dubai, Nov 29-Dec 2 2017"। ESPN Cricinfo। সংগ্রহের তারিখ ২৯ নভেম্বর ২০১৭।  ইএসপিএনক্রিকইনফোতে আলী আহমেদ (ইংরেজি)
আলী আহমদ (আফগান ক্রিকেটার)

আলী আহমদ (জন্ম: ১ জানুয়ারি ১৯৯৫) একজন আফগান ক্রিকেটার। ২০১২ সালের ১ আগস্ট আফগানিস্তান প্রাদেশিক চ্যালেঞ্জ কাপ টুর্নামেন্টে তিনি কান্দাহার প্রদেশের হয়ে লিস্ট এ ক্রিকেট তালিকায় স্থান অর্জন করেছিলেন। "Ali Ahmad"। ESPN Cricinfo। সংগ্রহের তারিখ ১ আগস্ট ২০১৯।  "Group A, Provincial Challenge Cup (Grade I) at Khost, Aug 1 2019"। ESPN Cricinfo। সংগ্রহের তারিখ ১ আগস্ট ২০১৯।  ইএসপিএনক্রিকইনফোতে আলী আহমদ (ইংরেজি)
জাফরুল এহসান

জাফরুল এহসান একজন বাংলাদেশী ক্রিকেট কোচ। এর আগে তিনি বাংলাদেশের হাই পারফরম্যান্স ইউনিটের ব্যাটিং কোচ হিসাবে অংশ নিয়েছিলেন। তিনি প্রাক্তন ইংলিশ ব্যাটসম্যান মাল লোয়ের অধীনে কাজ করেছিলেন যিনি প্রধান কোচ ছিলেন। এইচপিইউর বর্তমান প্রধান কোচ হলেন সাইমন হেলমোট । তিনি বিপিএলের নবাগত সিলেট সিক্সার্সের প্রধান কোচ হিসাবে কাজ করতে চলেছেন। তাকে সহযোগীতা করার জন্য জাতীয় দলের সাবেক নির্বাচক ফারুক আহমেদ এবং অবসরপ্রাপ্ত পেসার হাসিবুল হোসেন শান্তকে যথাক্রমে দলের উপদেষ্টা ও পরিচালক হিসাবে রয়েছেন। ভিক্টোরিয়া স্পোর্টিং ক্লাব অগ্রণী ব্যাংক ক্রিকেট ক্লাব মোহামেডান স্পোর্টিং ক্লাব ক্রিকেট দল "Loye named BCB High Performance head coach | Cricket"। ESPN Cricinfo। সংগ্রহের তারিখ ২০১৭-১০-১০।  "Helmot named BCB's High Performance Programme coach"। ESPNcricinfo। সংগ্রহের তারিখ ২০১৭-১০-১০।